
 Parlamentul României

	 Comisia pentru agricultură, silvicultură, industrie alimentară şi servicii  specifice
	                                                                                            Bucureşti, 07.04.2004 

                                                                                            Nr.24/170


RAPORT

asupra proiectului de Lege privind aprobarea Ordonanţei Guvernului nr.11/2004 privind producerea, comercializarea şi utilizarea materialelor forestiere de reproducere


Comisia pentru agricultură, silvicultură, industrie alimentară şi servicii specifice  a fost sesizată spre dezbatere şi avizare în fond cu proiectul de Lege privind aprobarea Ordonanţei Guvernului nr.11/2004 privind producerea, comercializarea şi utilizarea materialelor forestiere de reproducere, transmis cu nr.P.L.X. - 171 din 29 martie 2004 şi înregistrat sub nr.24/148/30.03.2004. La întocmirea raportului, Comisia a avut în vedere avizul Consiliului Legislativ.

Proiectul de ordonanţă vizează armonizarea legislativă cu dispoziţiile de drept comunitar derivat cuprinse în Directiva Consiliului 199/105/CE din 22 decembrie 1999 referitoare la comercializarea materialelor forestiere de reproducere. 

Proiectul de Lege privind aprobarea Ordonanţei Guvernului nr.11/2004 privind producerea, comercializarea şi utilizarea materialelor forestiere de reproducere face parte din categoria legilor organice, potrivit prevederilor art.73 alin.(3) lit.h) din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Adam Crăciunescu – secretar de stat în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 33 de deputaţi, membri ai comisiei.

Raportul Comisiei a fost adoptat  în unanimitate, în şedinţa din 07.04.2004.

Proiectul de lege a fost adoptat de Senat în şedinţa din 22 martie 2004.

Proiectul de lege, potrivit art.75 din Constituţia României, republicată, şi art.86 alin.(3) pct.2 lit.h) din Regulamentul Camerei Deputaţilor, cu modificările şi completările ulterioare,  este  de competenţa decizională  a Camerei Deputaţilor.

I. Amendamente admise

În urma dezbaterii în comisie, proiectul de lege se aprobă cu următoarele amendamente: 

	Nr. crt.
	Text iniţial


	Text propus de Comisie 

(autorul amendamentului)
	Motivarea
	Camera decizională 

	0.
	1.
	2.
	3.
	4.

	1. 2.
	Articol unic. – Se aprobă Ordonanţa Guvernului nr.11/2004 privind producerea, comercializarea şi utilizarea materialelor forestiere de reproducere, adoptată în temeiul art.1 pct.III poz.3 din Legea nr.559/2003 privind abilitarea Guvernului de a emite ordonanţe.
	Articol unic. – Se aprobă Ordonanţa Guvernului nr.11/2004 privind producerea, comercializarea şi utilizarea materialelor forestiere de reproducere, adoptată în temeiul art.1 pct.III poz.3 din Legea nr.559/2003 privind abilitarea Guvernului de a emite ordonanţe, publicată în Monitorul Oficial al României, Partea I, nr.85 din 30 ianuarie 2004, cu următoarele modificări şi completări:

Deputat PSD: Mihai Nicolescu
	Ca urmare a modificărilor survenite în textul legii.
	Camera Deputaţilor

	2. 3.
	Art. 1. – Prevederile prezentei ordonanţe se aplică numai producerii, comercializării şi utilizării materialelor forestiere de reproducere destinate scopurilor forestiere.
	1. Art.1 se modifică şi va avea următorul cuprins: 

 „Art. 1. – Prevederile prezentei ordonanţe se referă la producerea, comercializarea şi utilizarea materialelor forestiere de reproducere destinate scopurilor forestiere.”

Deputat PSD: Marian Ianculescu 
	Pentru o exprimare mai clară. 
	Camera Deputaţilor

	3. 4.
	Art. 2. – (1) 

B. material de bază – sursa din care se obţin materialele forestiere de reproducere.

    Materialul de bază este constituit din:


	2. Punctul B al alin.(1) al art.2 se modifică şi va avea următorul cuprins:

  „Art.2. – (1) 

       B. material de bază – sursa din care se obţin materialele forestiere de reproducere. Acesta este constituit din:” 

Deputat PSD: Marian Ianculescu 
	Pentru o exprimare corectă.
	Camera Deputaţilor

	4. 
	Art.2. –(1) 

B. 

„b) arboret – o diviziune a fondului forestier în suprafaţa de minim 0,25 ha, care aparţine unui singur proprietar, omogenă din punct de vedere staţional, biometric, funcţional, al folosinţei, şi care reclamă aceleaşi măsuri de gospodărire;”


	3. Litera b) a pct.B al alin.(1) al art.2 se modifică şi va avea următorul cuprins: 

    „b) arboret – o diviziune a fondului forestier în suprafaţa de minim 0,25 ha,  omogenă din punct de vedere staţional, biometric, funcţional, realizează un mediu specific diferit de cel din afara acestuia,  şi care reclamă aceleaşi măsuri de gospodărire;”

Deputat PSD: Marian Ianculescu 
	Pentru o definire corectă a arboretului.
	Camera Deputaţilor

	5. 
	Art.2. – (1) 

H. 

c) se identifică prin nominalizarea unităţilor teritoriale de amenajament (ocol silvic, unitate de producţie, unitate amenajistică).
	4. Litera c) a pct.H al alin.(1) al art.2 se modifică şi va avea următorul cuprins: 

  Art.2. – (1) 

  H. 

  „c) originea se identifică prin nominalizarea unităţilor teritoriale de amenajament (ocol silvic, unitate de producţie, unitate amenajistică).”

Deputat PSD: Marian Ianculescu 
	Pentru o exprimare mai corectă.
	Camera Deputaţilor

	6. 
	Art.2. -  

 (4) Neîndeplinirea sarcinilor atribuite persoanei juridice prevăzute la alin.(2) atrage după sine retragerea competenţelor atribuite acesteia.
	5. Alin.(4) al art.2 - se abrogă.

Deputat PSD: Marian Ianculescu 
	Se transferă la Capitolul – Sancţiuni.
	Camera Deputaţilor

	7. 7.
	Art.4. – 

 (3) Materialul de bază se include în Catalogul naţional al materialelor de bază, dacă:
  a) îndeplineşte condiţiile prevăzute în una din anexele nr.2,3,4 sau 5;

  b) pentru fiecare unitate-sursă se atribuie un singur număr/cod.


	6. Alin.(3) al art.4 se modifică şi va avea următorul cuprins:

 „Art.4. – 

   (3) Materialul de bază se include în Catalogul naţional al materialelor dacă îndeplinesc condiţiile prevăzute în una din anexele nr.2,3,4 sau 5, iar pentru fiecare unitate-sursă se atribuie un singur număr/cod.”

Deputat PSD: Marian Ianculescu 
	Pentru o reaşezare corectă a textului. 
	Camera Deputaţilor

	8. 
	Art.15. – Autoritatea poate aproba, în vederea diminuării numărului de loturi:

a) amestecul de material forestier de reproducere obţinut din două sau mai multe unităţi-sursă de material, din categoriile „Sursă-identificată” şi „Selecţionat”, situate într-o singură regiune de provenienţă. Amestecul se poate realiza pentru material forestier de reproducere obţinut din aceeaşi categorie sau din ambele categorii menţionate. Pentru amestecul obţinut, certificatul de identitate pentru lot se eliberează, după caz, pentru aceeaşi categorie, dacă amestecul s-a realizat din componente provenind din aceeaşi categorie, sau pentru categoria inferioară, în cazul în care amestecul s-a realizat cu material forestier de reproducere provenind din categorii diferite de unităţi – sursă de material.

b) amestecul materialului forestier de reproducere obţinut din material de bază neautohton sau neindigen cu material forestier de reproducere obţinut din material de bază de origine necunoscută. În certificatul de identitate pentru lotul obţinut, se menţionează, ca origine, „Necunoscută”.

c) amestecul de material forestier de reproducere obţinut dintr-o singură unitate-sursă de material, din ani diferiţi de producţie. În certificatul de identitate al lotului astfel obţinut se înregistrează ca an de producţie ultimul an de producţie şi proporţia materialului forestier de reproducere din lot pe ceilalţi ani de producţie.
	7. Art.15 se modifică şi va avea următorul cuprins: 

  „Art.15. – (1) Autoritatea poate aproba, în vederea diminuării numărului de loturi:

a) amestecul de material forestier de reproducere obţinut din două sau mai multe unităţi-sursă de material, din categoriile „Sursă-identificată” şi „Selecţionat”, situate într-o singură regiune de provenienţă. Amestecul se poate realiza pentru material forestier de reproducere obţinut din aceeaşi categorie sau din ambele categorii menţionate. Pentru amestecul obţinut, certificatul de identitate pentru lot se eliberează, după caz, pentru aceeaşi categorie, dacă amestecul s-a realizat din componente provenind din aceeaşi categorie, sau pentru categoria inferioară, în cazul în care amestecul s-a realizat cu material forestier de reproducere provenind din categorii diferite de unităţi – sursă de material.

b) amestecul materialului forestier de reproducere obţinut din material de bază neautohton sau neindigen cu material forestier de reproducere obţinut din material de bază de origine necunoscută. În certificatul de identitate pentru lotul obţinut, se menţionează, ca origine, „Necunoscută”.

c) amestecul de material forestier de reproducere obţinut dintr-o singură unitate-sursă de material, din ani diferiţi de producţie. În certificatul de identitate al lotului astfel obţinut se înregistrează ca an de producţie ultimul an de producţie şi proporţia materialului forestier de reproducere din lot pe ceilalţi ani de producţie.

  (2) Când amestecul se face conform prevederilor alin.(1) lit.a) şi b), numărul de identificare din catalogul naţional al unităţii-sursă de material se înlocuieşte cu codul regiunii de provenienţă.”

Deputat PSD: Marian  Ianculescu 
	Text preluat de la art.16.  
	Camera Deputaţilor

	9. 
	Art.16. – Când amestecul se face conform prevederilor art.15 lit.a) şi b), numărul de identificare din catalogul naţional al materialelor de bază al unităţii-sursă de material se înlocuieşte cu codul regiunii de provenienţă.
	8. Art.16 - se abrogă.

Deputat PSD: Marian Ianculescu 
	Textul a fost preluat de articolul 15. 
	Camera Deputaţilor

	10. 
	Art.31. – (1) Pentru o perioadă care nu trebuie să depăşească 10 ani, pentru aprobarea materialului de bază din care să se obţină material de reproducere din categoria „Testat” din toate speciile şi hibrizii artificiali care fac obiectul prezentei ordonanţe, pot fi folosite rezultatele testelor de evaluare genetică a căror metodologie de realizare nu corespunde întru totul exigenţelor prevăzute în anexa nr.5. Rezultatul acestor teste trebuie să evidenţieze că materialul forestier de reproducere obţinut din materialul de bază testat este superior.


	9. Alin.(1) al art.31 se modifică şi va avea următorul cuprins: 

 „Art.31. – (1) Pentru o perioadă care nu trebuie să depăşească 10 ani, în vederea aprobării materialului de bază din care să se obţină material de reproducere din categoria „Testat” din toate speciile şi hibrizii artificiali care fac obiectul prezentei ordonanţe, pot fi folosite rezultatele testelor de evaluare genetică a căror metodologie nu corespunde întru totul exigenţelor prevăzute în anexa nr.5. Rezultatul acestor teste trebuie să evidenţieze că materialul forestier de reproducere obţinut din materialul de bază testat este superior martorului.”

Deputat PSD: Marian Ianculescu 
	Pentru o exprimare mari clară. 
	Camera Deputaţilor

	11. 
	
	10. După art.43 se introduce un articol nou, art.431, cu următorul cuprins: 

   „Art.431. - Neîndeplinirea sarcinilor atribuite persoanei juridice prevăzute la art.2 alin.(2) atrage după sine retragerea competenţelor atribuite acesteia.”

Deputat PSD: Marian Ianculescu 
	Prin transfer de la art.2. 
	Camera Deputaţilor

	12. 
	
	11. După articolul 44 se introduc trei articole noi, art.441 – 443, cu următorul cuprins:

  „Art.441 – Producerea şi/sau utilizarea de materiale forestiere de reproducere din material de bază neaprobat se pedepseşte cu închisoare de la 1 la 3 ani sau cu amendă.

Art.442. – Utilizarea de materiale forestiere de reproducere modificate genetic care afectează sănătatea oamenilor şi a mediului se pedepseşte cu închisoare de la 2 ani la 5 ani sau cu amendă.

Art.443. – Nedeclararea faptului că materialul forestier de reproducere provine din materialul de bază modificat genetic se pedepseşte cu închisoare de la 1 an la 5 ani sau cu amendă.” 

Deputat PSD: Marian Ianculescu 
	
	Camera Deputaţilor


PREŞEDINTE,








SECRETAR,

Ioan BÂLDEA       







Alexandru PEREŞ 

Întocmit: Consilier Anton Păştinaru
                   Expert Adrian Goţa 

